**OBRAZLOŽENJE**

 **II. IZMJENE I DOPUNE PRORAČUNA GRADA KRKA ZA 2020 . GODINU**  Prijedlog II izmjene i dopune Proračuna Grada Krka za 2020. godinu sastavljen je na temelju Zakona o proračunu (“Narodne novine” broj 87/08, 136/12 i 15/15)) i Pravilnika o proračunskom računovodstvu i računskom planu (“Narodne novine”, br. 124/14, 115/15, 87/16, 3/18 i 126/19) Proračun Grada Krka za 2020. godinu usvojen je na sjednici Gradskog vijeća Grada Krka od 13. prosinca 2019. godine, u iznosu od 97.604.961,72 kn prihoda i primitaka, 58.000,00 kn viška prihoda iz prethodne godine i 97.662.961,72 kn rashoda i izdataka.

I Izmjenom Proračuna Grada Krka za 2020. godinu usvojen je iznos od 80.520.008,02 kn prihoda i primitaka, 889.846,79 kn konsolidiranog prenesenog viška iz 2019. godine i 81.409.854,81 kn rashoda i izdataka. Višak prihoda sastoji se od: viška prihoda Proračuna Grada Krka- Jedinstvenog upravnog odjela u iznosu od 714.976,00 kn, viška prihoda Javne vatrogasne postrojbe u iznosu od 155.020,73 kn, viška prihoda Centra za kulturu u iznosu od 8.976,83 kn i viška prihoda Dječjeg vrtića u iznosu od 10.873,23 kn.

|  |  |  |  |  |  |
| --- | --- | --- | --- | --- | --- |
| Opis | Proračun 2020 | I Izmjena proračuna 2020 | II Izmjena proračuna 2020 | povećanje /smanjenje | % |
| 6-Prihodi poslovanja |  80.364.961,72  |  74.281.008,02  |  68.159.153,21  |  --6.121.854,81  | 92 |
| 7-Prihodi od nefinancijske imovine |  6.010.000,00  |  3.384.000,00  |  769.000,00  | -2.615.000,00  | 23 |
| 8-Primici od zaduživanja |  11.230.000,00  |  4.228.000,00  |  3.562.000,00  | -666.000,00  | 84 |
| 9-Višak prihoda 2019 |  58.000,00  |  889.846,79  |  889.846,79  |  0  | 100 |
| Ukupno prihodi i primici |  97.662.961,72  |  82.782.854,81  |  73.380.000,00  | -9.402.854,81  | 89 |
| 3-Rashodi poslovanja |  59.945.407,00  |  52.367.562,67  |  53.556.621,10  | 1.189.058,43 | 102 |
| 4-Rashodi za nefinancijsku imovinu |  28.859.554,72  |  22.390.292,14  |  11.161.552,44  | -11.228.739,70  | 50 |
| 5-Izdaci za financijsku imovinu |  8.858.000,00  |  8.025.000,00  |  8.661.826,46  | 636.826,46  | 108 |
| Ukupno rashodi i izdaci |  97.662.961,72  |  82.782.854,81  |  73.380.000,00  | -9.402.854,81  | 89 |

Tabela 1: Izmjena proračuna 2020.

II Izmjenom Proračuna Grada Krka za 2020. godinu predložen je iznos od 72.490.153,24 kn prihoda i primitaka, 889.846,79 kn konsolidiranog prenesenog viška iz 2019. godine i 73.380.000,00 kn rashoda i izdataka. Višak prihoda sastoji se od: viška prihoda Proračuna Grada Krka- Jedinstvenog upravnog odjela u iznosu od 714.976,00 kn, viška prihoda Javne vatrogasne postrojbe u iznosu od 155.020,73 kn, viška prihoda Centra za kulturu u iznosu od 8.976,83 kn i viška prihoda Dječjeg vrtića u iznosu od 10.873,23 kn.

**Predloženo je smanjenje prihoda u iznosu od 8.739.854,81 kn, što je smanjenje za 11% od usvojenog proračuna, smanjenje primitaka od zaduživanja za 666.000,00 kn (-16%) i smanjenje rashoda i izdataka u iznosu od 9.402.854,81 kn, što je smanjenje od 11% od usvojenog proračuna.**

**Razlozi za izmjenu proračuna**

Do izmjena proračuna dolazi zbog:

1. Izmjena prihoda uzrokovanih zastojem i padom prometa u gospodarstvu radi COVID 19 epidemije i očekivane realizacije do kraja prosinca tekuće godine
2. Izmjena i dopuna niza rashoda iz područja društvenog i komunalnog standarda sukladno mogućnostima proračuna i realizaciji
3. Povećanja rashoda vezanih uz otvaranje novog područnog objekta dječjeg vrtića u zgradi Društvenog centra u Krku (stari dječji vrtić)
4. Povećanja izdataka za otplatu glavnice kredita nakon prijevremene otplate glavnice kredita i smanjenja primitaka od kredita zbog prijenosa projekata za energetsku učinkovitost zgrada u javnom sektoru u 2021 godinu
5. Povećanja izdataka za udjele u vlasništvu trgovačkih društava
6. Prijenosa u 2021. godinu planiranih prihoda i rashoda vezanih uz ugovor o uvjetima i načinu preuzimanja zemljišta i nerazvrstane ceste sa infrastrukturom u poslovnoj zoni i to kompenzacijom sa obračunatim komunalnim doprinosom za izgradnju poslovne zgrade i donacijom
7. Prijenosa u 2021. godinu planiranih prihoda (od pomoći i kredita) i rashoda za realizaciju projekata Izgradnja društvenog doma Bajčići, Energetska učinkovitost zgrada u javnom sektoru za zgrade Lukobran 5 i Istarski prolaz 11

Ovim Izmjenama i dopunama Proračuna Grada Krka za 2020. godinu predložene su izmjene na sljedeći način:

 **IZMJENA I DOPUNA PRIHODA I PRIMITAKA**

**61 - POREZNI PRIHODI**

Porezni prihodi se povećavaju se povećavaju za 1.360.500,00 kn i iznose 22.380.700,00 kn i to na sljedeći način:

 - prihodi od poreza na dohodak povećavaju se za 710.000,00 kn, radi prvobitnog očekivanog znatnijeg smanjenja djelatnosti u gospodarstvu koje se bazira pretežito na turističkoj djelatnosti i nešto boljeg ostvarenja, čime planirani prihodi iznose 12.924.200,00 kn i povećani su za 6%.

 - prihodi od poreza na promet nekretnina dodatno se smanjuju za 400.000,00 kn i iznose 5.600.000,00 što je smanjenje od 7%.

- prihodi od poreza na kuće za odmor dodatno se povećavaju za 800.000,00 kn i iznose 3.000.000,00 što je povećanje za 36%, jer se preuzimanjem naplate ovog prihoda realizirao širi obuhvat objekata.

- prihodi od poreza na potrošnju povećani su za 250.000,00 kn što je povećanje od 41% i iznose 850.000,00 kn

**63 – POMOĆI**

Pomoći proračunu i proračunskim korisnicima se ukupno smanjuju za 3.012.840,11 kn i mijenjaju se na sljedeći način:

 - tekuće pomoći iz drugih proračuna povećavaju se za 8.400,00 kn radi pomoći iz PGŽ za ogrijev korisnicima socijalnog programa

 - kapitalne pomoći iz državnog i županijskog proračuna smanjuju se za 1.515.543,26 kn i ukupno iznose 562.956,74 kn, na način da se povećanje u iznosu od 222.956,74 odnosi na ugovorenu pomoć za projekt Izgradnja nerazvrstane ceste na Malom Kartecu koja nije uplaćena 2019. nego u 2020. godini a smanjenje se odnosi na planirane i ugovorene kapitalne pomoći u iznosu 98.000,00 kn za Društveni dom Bajčići, 1.640.500,00 kn za Energetsku obnovu zgrada - za zgrade na adresi Lukobran 5 (Vecla) i Istarski prolaz 11 (Multimedijalni kulturni centar) a to su projekti čija se realizacija prenosi u 2021. godinu

 - kapitalne pomoći iz državnog proračuna temeljem prijenosa EU sredstava smanjuju se u iznosu od 1.542.142,13 kn i to za: 69.911,77 kn sredstva za izgradnju ceste na Malom Kartecu, 552.000,00 kn za Društveni dom Bajčići, 1.139.200 kn za energetsko certificiranje zgrada – Lukobran 5 i Istarski prolaz 11 i to projekti koji se prenose u 2021. godinu. Uvodi se kapitalna pomoć u iznosu od 218.969,64 kn za projekt PRŠI.

 **- pomoći kod proračunskih korisnika**

**-** za Dječji vrtić **povećavaju se** se tekuće od nenadležnog proračuna – otočkih općinaza 81.284,78 kn tekuće pomoći i za 11.715,22 kn povećavaju se sredstva pomoći iz državnog proračuna za posebne programe. Kapitalne pomoći se smanjuju za 8.000,00 kn

- za JVP smanjuju se tekuće pmoći za 20.000,00 kn i kapitalne pomoći za 20.000,00 kn

- za Centar za kulturu sredstva tekućih pomoći iz državnog proračuna se smanjuju za 20.554,72 kn jer će biti realizirani u 2021. godini.

**64 - PRIHOD OD IMOVINE**

Prihodi od imovine povećavaju se za 461.878,57 kn uglavnom radi povećavanja planiranih prihoda od javnih površina i naknada od koncesija i to na način da su naknade od koncesija povećane za 277.000,00 kn (-25%) i iznose 1.362.200,00 kn, a prihodi od zakupa javnih površina i poslovnih prostora za 240.000,00 kn (8,2%) i iznose 3.178.000,00 kn uz oslobođenja plaćanja zakupa za vrijeme dok su objekti bili zatvoreni zbog COVIDA.

**65 - PRIHODI OD PRISTOJBI I NAKNADA**

Prihodi od pristojbi i naknada smanjuju se za 4.099.059,39 kn radi:

* Povećanje prihoda od ekološke pristojbe u iznosu od 50.000,00 kn koja je direktno vezana uz turističku djelatnost
* Povećanje prihoda od turističke pristojbe u iznosu 173.500,00 kn (36%) pa planirani prihod iznosi 693.500,00 kn
* povećanje naknade za zadržavanje nezakonito izgrađenih zgrada u iznosu od 20.000,00 kn radi bolje realizacije
* Povećanja ostalih prihoda za 92.440,61 kn u odnosu na ostvarenje od čega se povećavaju ostali prihodi i povrati u proračun za 300.000,00 kn, ukida se pozicija od prodaje poljoprivrednog zemljišta (-100.000,00 kn), a smanjuju prihodi dječjeg vrtića od roditeljske uplate za 95.600,00
* smanjenja prihoda Centra za kulturu za 11.959,39 kn
* Smanjenja prihoda od komunalnog doprinosa za 4.950.000,00 kn pa on sada iznosi 5.450.000,00 kn, radi doprinosa za poslovnu zgradu u poslovnoj zoni 5.200.000,00 kn koji će se podmiriti kompenzacijom za zemljište i cestu sa infrastrukturom, a prenose se u 2021. godinu
* Povećanja prihoda od komunalne naknade u iznosu od 500.000,00 kn (7,6%) pa on sad iznosi 7.100.000,00 kn, radi povećanja i šireg obuhvata objekata

**66 – PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Ovi prihodi smanjuju se za 774.593,88 kn i ukupno iznose 1.809.656,12 kn radi:

* povećanja prihoda od pruženih usluga JVP za 35.000,00 kn pa oni sada iznose 60.000,00 kn
* povećanja prihoda Centra za kulturu od prodaje proizvoda i robe za 2.200,00 kn
* povećanja donacija iz PVZ za JVP u iznosu od 144.437,00 kn
* smanjenja kapitalne donacije PVZ otoka Krka za 3.000,00 i Vatrogasne zajednice PGŽ u iznosu od 24.000,00 kn,
* povećanja tekućih donacija od trgovačkih društava JVP za 3.000,00 kn
* povećanja donacija od fizičkih osoba za 19.000,00 kn, donacijom vozila
* smanjenja kapitalnih donacija od trgovačkih društava za 1.050.000,00 kn koliko iznosi planirana donacija za zemljište, cestu i infrastrukturu u poslovnoj zoni a koja se prenosi u 2021. godinu
* smanjenja kapitalnih donacija fizičkih osoba u iznosu od 8.366,88 pa one sad iznose 91.633,12 kn
* povećanja prihoda od donacija trgovačkih društava Centru za kulturu u iznosu od 2.136,00 kn

pa planirani prihod iznosi 42.136,00 kn

* povećanja kapitalnih donacija JVP od PVZ otoka Krka u iznosu od 70.000,00 kn
* povećanja kapitalnih donacija JVP od trgovačkih društava za 35.000,00 kn

**68 – KAZNE I UPRAVNE MJERE I OSTALI PRIHODI**

Prihodi od kazni i ostali prihodi smanjuju se za 57.740,00 kn i iznose 381.360,00 kn od čega se kazne povećavaju za 60.000,00 kn a ostali prihodi smanjuju za 117.740,00kn.

**7 – PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine smanjuju se za 2.615.000,00 kn i ukupno iznose 769.000,00 kn, od čega je 934.000,00 kn smanjeni prihod od prodaje zemljišta, a 1.700.000,00 kn je smanjeni planirani prihod od prodaje poslovnog prostora kojeg koristi Udruženje obrtnika jer se neće realizirati u 2020. godini. Planirani je prihod od 19.000,00 kn radi evidentiranja prijenosa doniranog vozila Crvenom križu za potrebe geronto domaćice.

**8 – PRIMICI OD FINANCIJSKE IMOVINE I ZADUŽIVANJA**

Primici od financijske imovine smanjuju se za 666.000,00 kn i iznosi ukupno 3.562.000,00 kn i sadrže:

- kredit za Modernizaciju javne rasvjete u dijelu grada Krka za u iznosu od 2.362.000,00 kn

- prihod od beskamatnog zajma Ministarstva financija za oblažavanje posljedica covid 19 pandemije u iznosu od 1.200.000,00 kn

* planirani krediti u iznosu od ukupno 1.866.000,00 kn) za učešće JLS u projektima obnove zgrada u javnom sektoru (Lukobran 5 i Istarski prolaz 11) kojim će se povećati energetska učinkovitost zgrada prenesen je u 2021. godinu

**9- VLASTITI IZVORI**

 Preneseni višak prihoda iz 2019. godine iznosi 889.846,79 kn, koliko je utvrđeno Godišnjim izvještajem za 2019. godinu.

 **IZMJENA I DOPUNA RASHODA I IZDATAKA**

 Rashodi proračuna smanjuju se u ukupnom iznosu od 9.402.854,81 kn, a pojedine pozicije se smanjuju u odnosu na realizaciju i mogućnosti proračuna.

Smanjenje rashoda I. izmjenom proračuna bila je nužna mjera za uravnoteženje proračuna kao posljedica smanjenih prihoda uzrokovanih epidemijom Covid 19 i zastoja u gospodarstvu, a posebno turističkoj djelatnosti. Smanjeni su rashodi iz područja komunalnog i društvenog standarda, odgođeni su projekti građenja komunalne infrastrukture, smanjeni projekti javnih potreba u kulturi, sportu, tehničkoj kulturi, osnovnom i srednjoškolskom obrazovanju, smanjeni rashodi za manifestacije, rashode zaposlenima u upravi i kod proračunskih korisnika, naknada članovima predstavničkih tijela i političkih stranaka, uz uštede na svim pozicijama za materijalne rashode i usluge.

Nakon turističke sezone i poznatih rezultata drugom izmjenom proračuna rashodi se mijenjaju u ovisnosti o mogućnostima proračuna i dinamici realizacije. Dio projekata nije se ni mogao realizirati, dio projekata je prenesen u sljedeću godinu, a dio projekata je pojačan dodatnim sredstvima prema mogućnostima proračuna (novi objekt dječjeg vrtića, pomoći osnovnoj i srednjoj školi i sl.)

Smanjenje rashoda u iznosu od 9.717.293,70 kn odnosi se na Jedinstveni upravni odjel, za 51.000,00 kn povećavaju se rashodi za Gradsku knjižnicu, 16.178,11 kn smanjuju se rashodi Centra za kulturu, za 60.000,00 kn povećavaju se rashodi Dječjeg vrtića i za 219.617,00 kn povećavaju se rashodi Javne vatrogasne postrojbe.

**001 JEDINSTVENI UPRAVNI ODJEL**

Predložena je izmjena i dopuna rashoda između i unutar odsjeka na sljedeći način:

**U Programu 1001 Javna uprava i administracija** planirano je povećanje u ukupnom iznosu od 259.000,00 kn odnosno 3,7% do sada planiranog, radi povećanja rashoda za materijal i održavanje zgrade uprave jer je bilo nužno obaviti hitne radove na popravka krova i unutrašnje uređenje narušeno prodorom vode. Dio rashoda pokriveni su osiguranjem. Smanjeni su rashodi za uredsku opremu i namještaj i dodatna ulaganja za 250.000,00 kn, a uvedena pozicija za prijevozna sredstva u iznosu od 19.000,00 kn radi evidentiranja primljene donacije i donacije vozila Crvenom križu za potrebe geronto domaćice.

Smanjuju se sredstva za projekt *Gradsko vijeće, radna tijela, protokol i opći poslovi* za 25.000,00 kn radi smanjene realizacija rashoda za izbore.

 **U Programu 1002 Financijski poslovi i obveze** povećavaju se sredstva za 253.356,00 kn i ukupno iznose 6.138.656,00 kn, na način da se povećavaju sredstva za pristojbe i naknade za 90.000,00 kn, povećavaju sredstva za kamate na kredite za 18.529,54 kn, jer su moratoriji na isplate glavnica povećali izdatke za kamate. Sredstva za otplatu glavnice zajmova povećavaju se za 173.826,46 kn koliko iznosi korekcija nakon zaprimljenih otplatnih planova radi moratorija na otplatu glavnice kredita. Rashodi za članarine i norme povećavaju se za 1.000,00 kn, a ukida se pozicija za FMC-financijsko upravljanje i kontrolu u iznosu od 20.000,00 kn koji u planiranom obliku nisu ugovoreni.

 **U Programu 1003 Razvoj civilnog društva** povećavaju se sredstva u ukupnom iznosu od 18.200,00 kn, pa ona iznose 78.200,00 kn i to radi povećanja za političke stranke sukladno odluci GV.

**U Programu 1004 Održavanje i gradnja komunalne infrastrukture** rashodi se ukupno smanjuju za 5.600.030,36 kn i iznose 15.773.969,64 kn.

Za održavanje i električnu energiju javne rasvjete povećavaju se rashodi za 26.000,00 kn radi zakupa dekorativne rasvjete. Smanjuju se rashodi za projekt J*avna rasvjeta i elektroenergetski sustav- gradnja* za 10.000,00 kn i iznose ukupno 955.000,00 kn od čega se 751.000,00 kn odnosi na proširenje, 154.000,00 na izmicanje javne rasvjete iz trafostanica i 50.000,00 kn na proširenje elektroenergetskog sustava – priključke i ormariće u iznosu od 50.000,00 kn. Povećavaju se rashodi za održavanje nerazvrstanih cesta za 250.000,00 kn i iznose 2.250.000,00 kn. Povećavaju se rashodi za asfaltiranje proširenje i izgradnju nerazvrstanih cesta za 236.000,00 i iznose 3.016.000,00 kn, od čega je 1.000.000,00 predviđeno za otkup zemljišta. Smanjuju se sredstva za održavanje javnih površina za 96.000,00 kn pa iznose 2.684.000,00 kn. Sredstva za održavanje groblja povećavaju se za 50.000,00 kn a ostale komunalne aktivnosti za 43.000,00 i iznose 850.000,00 kn, radi pojačanog održavanja poljoprivrednih puteva.

Povećavaju se sredstva za Vatrogasnu zajednicu za 10.000,00 kn koliko iznosi zakonska obaveza prema izračunu.

Smanjuju se sredstva za otkup građevinskog zemljišta koje nije namijenjeno izgradnji cesta i javnih površina i to za 200.000,00 kn.

**Izgradnja svjetlovodne mreže** povjerena je Ponikve eko otok Krk d.o.o, a ulaganja grada za ovu namjenu povećavaju udjele u vlasništvu trgovačkog društva. Dio rashoda projekta financira sa iz viška prihoda 2019. godine, a za dio je Ponikve eko d.o.o ugovorio kredit.

Sredstva koja Grad ulaže u svjetlovodnu distribucijsku mrežu ovom izmjenom proračuna iskazana su u nekoliko projekata u ovisnosti o načinu ugovaranja i realizaciji projekata i obuhvaćena su kroz sljedeće projekte:

*K100417 Svjetlovodna distribucijska mreža grada Krka* smanjena su za 1.757.000,00 kn i djelomično prenesena u novi projekt pa sada iznose 265.000,00 kn od čega se 165.000,00 kn odnosi na ulaganja za projektiranje i pripremu dokumentacije i izgradnju sustava za objekte u vlasništvu grada, a 100.000,00 kn ulaganja je povećanje udjela u vlasništvu trgovačkog društva Ponikve eko otok Krk.

*K100434 Ponikve eko otok Krk-Izgradnja EKI otoka Krka u istom infrastrukturnom kanalu EU* *projekta* u iznosu od 1.924.000 kn od čega se 32.000,00 kn odnosi na kapitalnu pomoć trgovačkom društvu za sufinanciranje kamata na kredit a 1.892.000,00 kn na izgradnju i materijal za projekt i povećava gradske udjele u vlasništvu trgovačkog društva.

*K100432 PRŠI- Projekt izgradnje širokopojasne mreže sljedeće generacije na otoku Krku KK.02.1.1.01.0020* je projekt čija priprema traje nekoliko godina, za koji su ugovorena sredstva pomoći EU i detaljno je predočen Gradskom vijeću Grada Krka koji je prihvatio projekt. Vrijednost projekta je 77.360.650,68 kn od čega je 57.619.737,71 kn bespovratnih sredstava a 18.881..893,27 kn su vlastita sredstva učešća JLS na području otoka Krka od čega je učešće Grada Krka 13,65%. Prema planu projekta trebao bi biti dovršen do kraja 2023 godine. U 2020. godini planiran je u iznosu od 218.969,64 kn, sukladno financijskom planu projekta.

Izdaci za projekt Pazigrad smanjuju se za 3.000,00 kn

Smanjuju se sredstva za Projektnu dokumentaciju za komunalnu infrastrukturu za 160.000,00 kn i iznose 640.000,00 kn.

Povećavaju se sredstva za projekt Uređenja javne površine u povijesnoj jezgri i Trg Kamplin u iznosu od 98.000,00 kn i iznosi i iznosi 248.000,00 kn

Projekt K100431 Gradnja nerazvrstane ceste u poslovnoj zoni prenosi se u 2021 godinu pa se planirana sredstva smanjuju za 6.250.000,00 kn. Ugovorena donacija i kompenzacija sa komunalnim doprinosom za poslovnu zgradu bit će evidentirane u 2021. godini čime se planirana sredstva prihoda i rashoda proračuna smanjuju u 2020. godini.

**U Programu 1005 Sustav vodoopskrbe, odvodnje i zaštite voda** predloženo je povećanje u iznosu od 163.000,00 kn pa sredstva iznose 853.000,00kn, radi povećanja rashoda za projekt K100503 otpadne vode Izgradnja-Ponikve voda d.o.o. za 197.000,00 kn pa on iznosi 522.000,00 kn i smanjenja sredstava za projekt K100506 EU projekt „Sustava prikupljanja, odvodne i pročišćavanja otpadnih voda otoka Krka“ u iznosu od 34.000,00 kn, na način da je za 60.000,00 smanjena kapitalna pomoć trgovačkom društvu Ponikve voda d.o.o za kamate na kredit, a za 26.000,00 povećana sredstva za udjele u vlasništvu trgovačkog društva.

**U Programu 1006 Zaštita okoliša i gospodarenje otpadom** planiranoje povećanje rashoda za 5.000,00 radi projekta Sanacija divljih odlagališta pa ukupan program iznosi 465.000,00 kn.

**U Programu 1007 Održavanja poslovnih i stambenih objekata i društvenih domova rahodi su** ukupno smanjen u iznosu od 369.900,00 kn i program iznosi ukupno 886.100,00 kn, od čega su sredstva za rekonstrukciju zgrade Društvenog doma Bajčići u iznosu od 827.000,00 kn prenesena u 2021. godinu a ostaju planirana sredstva u iznosu od 129.000,00 kn za pripremu projekta i konzultantske usluge. Za 165.000,00 kn povećavaju se sredstva za održavanje i izgradnju poslovnih i stambenih zgrada, a smanjuju se za 100.000,00 kn sredstva za stanove jer su planirana sredstva ulaganja u stanove evidentirana na kontima tekućeg i investicijskog održavanja a ne dodatnih ulaganja i izgradnje.

Za opremanje novog područnog dječjeg vrtića u zgradi Društvenog centra u Krku planirano je 260.100,00 kn a za uređenje 132.000,00 kn.

**U Programu 1008 Osnovno i srednješkolsko i visoko obrazovanje** rashodi se ukupno povećavaju za 233.000,00 kn i iznose 1.913.000,00 kn. Povećavaju se rashodi za tekuće programe u osnovnoj školi za 100.000,00 kn (12%) i iznose 910.000,00 kn. Planirana sredstva odnose se na financiranje produženog boravka djece u školi. Tekući i kapitalni programi za srednju školu povećavaju se za 43.000,00 kn i iznose ukupno 53.000,00 kn.

Povećavaju se sredstva pomoći učenicima i studentima za 90.000,00 kn i iznose 940.000,00 na način da se povećavaju sredstva za stipendije učenicima i studentima za 70.000,00 kn i iznose 500.000,00 kn, smanjuju sredstva za sufinanciranje prijevoza za 20.000,00 kn i iznose 100.000,00 kn, povećavaju sredstva za subvencioniranje nabavke udžbenika i školske opreme u iznosu od 20.000 kn i iznose 220.000,00 kn, kao i za nagrade učenicima i sportašima za 20.000,00 kn.

 **U Programu 1009 Sport, rekreacija, kultura i ostalo smanjenje** je 23.919,34 kn (-0,8%) i iznosi 3.043.580,66 kn. Povećana su sredstva za održavanje sportskog centra za 10.000,00 kn i iznose 160.000,00 kn a smanjena su sredstva za sufinanciranje opreme glazbene škole Ivana Matetića Ronjgova za 42.000,00 kn.

U aktivnosti *Ostale društvene potrebe* planirana sredstva ukupno su povećana za 2.000,00 kn (0,1%) i iznose 1.397.500,00 kn. Povećana su sredstva za sufinanciranje TZ otoka Krka za 7.000,00 kn, smanjena sredstava za Proslavu Dana Grada Krka za 15.000,00 kn, vraćena prvobitno planirana sredstva za projekt EPK 2020 ali u smanjenom iznosu od 25.000,00 kn, povećana sredstva za otočni Novi list i Krčki val za 15.000,00 kn, smanjena sredstva za dodatne aktivnosti u društvenim djelatnostima za 30.000,00 kn.

Povećana su sredstva za igrališta za 580,66 kn radi opreme dječjeg igrališta na Dunatu. Povećana su sredstva za održavanje i opremu Vježbališta na otvorenom Dražica za 5.000,00 kn radi aktivnosti tijekom turističke sezone.

**U Programu 1010 Očuvanje i unapređenje zdravlja i socijalna skrb**  planirano je povećanje u iznosu od 59.000,00 kn, od čega se 40.000,00 odnosi na pomoć za opremu novorođenčadi a 19.000,00 kn na kapitalnu donaciju Crvenom križu za vozilo geronto domaćici. Program je planiran u iznosu od 1.389.500,00 kn.

**U Programu 1011 Izgradnja i održavanje obale i obalnog pojasa planirana** sredstva za Razvoj luke Krk - za Ribarski mul u iznosu 970.000,00 kn evidentirana su na kontima donacije ŽLU Krk umjesto pomoći kako je to bilo prvobitno planirano. Iznos se nije mijenjao.

**U Programu 1012 Jačanje gospodarstva, poljoprivrede i turizma** planirana sredstva se nisu mijenjala i iznose ukupno 285.900,00 kn.

**U Programu 1013 Prostorno uređenje** planirana su sredstva povećana za 50.000,00 kn i iznose 600.000,00 kn. Povećanje od 50.000,00 odnosi se na rashode za izradu prostorno planske dokumentacije pa planirani rashodi iznose 250.000,00 kn.

**U Programu 1014 Razvojni projekti i projekti poticanja energetske učinkovitosti** planirana sredstva ukupno su smanjena za 4.508.000,00 kn i iznose 3.606.500,00 kn.

* povećavaju se sredstva za geografsko informacijski sistem GIS za 9.000,00 kn i iznose 27.000,00 kn radi održavanja
* Planiraju se sredstva za projekt *K101410 Izgradnja zgrade jedriličarskog kluba* *u Krku* u iznosu od 330.000,00 kn
* Sredstva za projekt *Navodnjavanje polja Kimpi i Kaštel* planiraju se u iznosu od 20.000,00 radi nabave opreme
* Projekt *K101443 Energetska obnova zgrada u javnom sektoru – Lukobran 5* prenosi se u 2021. godinu pa se planirana sredstva smanjuju za 1.826.000,00 kn
* Projekt *K101445 Energetska obnova zgrada u javnom sektoru – Istarski prolaz 11* prenosi se u 2021. godinu pa se planirana sredstva smanjuju za 2.715.000,00 kn
* Projekt *T101446 Plan razvoja Grada Krka 2021-2027* prenosi se u 2021. godinu pa se planirana sredstva smanjuju za 150.000,00 kn

 **002 GRADSKA KNJIŽNICA**

 Planirani rashodi za Gradsku knjižnicu iznose 780.000,00 kn i povećavaju se u iznosu od 51.000,00 kn ovim izmjenama proračuna. Povećavaju se sredstva za redovnu djelatnost u iznosu od 37.000,00 i za nabavu opreme 14.000,00 kn.

 **003 CENTAR ZA KULTURU**

Rashodi za Centar za kulturu izmjenama proračuna ukupno iznose 1.096.143,44 kn i ukupno su smanjeni za 16.178,11 kn (-1,5%), od čega su za 4.420,00 kn povećana sredstva za redovnu djelatnost i iznose 657.810,00 kn, za 4.420,00 kn smanjena sredstva za kulturna događanja financirana iz gradskog proračuna (-1,9%) pa iznose 228.380,00 kn, za 9.823,39 kn su smanjeni rashodi za kulturna događanja iz vlastitih izvora i iznose 108.753,44 kn, za 12.000,00 kn su smanjeni rashodi za kulturna događanja financirana iz nenadležnog proračuna i iznose 99.000,00 kn, za 20.554,72 kn smanjeni su rashodi projekta Putevima Frankopana jer je očekivana pomoć u istom iznosu planirana u 2021 godini i u iznosu od 2.200,00 kn planirani su rashodi za ostale rashode financirane iz vlastitih prihoda.

 **004 DJEČJI VRTIĆ**

 Planirani rashodi za Dječji vrtić povećani su za 60.000,00 kn i ukupno iznose 19.200.873,23 kn što je povećanje od 0,3%. Objekti su bili zatvoreni dva mjeseca pa su ostvarene uštede za materijalne rashode i usluge unatoč otvaranju novog područnog objekta u Krku.

Za objekte u Krku i Vrhu proračun Grada Krka izdvaja 5.301.500,00 kn za redovnu djelatnost i 45.000,00 kn za opremu. Dio opreme potrebne za novi područni objekt u Krku financiran je direktno iz proračuna Grada i nakon nabave prenesen dječjem vrtiću. Uređenje objekta radi prilagodbe novim potrebama financirano je direktno iz proračuna.

Rashodi financirani iz nenadležnih proračuna- otočkih općina povećani su za 181.000,00 za redovnu djelatnosti i iznose 10.813.000,00 kn, a za opremu smanjeni su 8.000,00 i iznose 85.000,00 kn. Rashodi financirani od roditeljske uplate smanjeni su za 95.600,00 kn (-3,1%) i iznose 2.949.038,84 kn.

 **005 JAVNA VATROGASNA POSTROJBA**

Rashodi za Javnu vatrogasnu postrojbu povećani su za 219.617,00 kn (3,3%) uglavnom radi povećanja rashoda za zaposlene. Realizirana su sredstva za kratkoročni robni zajam u iznosu od 950.000,00 kn za nabavu tehničkog vozila javne vatrogasne postrojbe, temeljem suglasnosti Gradonačelnika. Ukupno rashodi iznose 6.877.577,03 kn.

 **IZMJENA PLANA RAZVOJNIH PROGRAMA ZA 2020. GODINU**

Plan razvojnih programa je dokument kojim se proračun usklađuje sa dugoročnim Programom razvoja u kojem se utvrđuju ciljevi i mjere za provođenje zadanih ciljeva. Plan razvojnih programa za razdoblje 2020 -2022 godinu usklađuje se sa izmjenama proračuna i mijenja u dijelu koji se odnosi na 2020. godinu na način da **se ukupni plan smanjuje za 9.673.712,81 kn i iznosi 32.572.856,16 kn**. Izmjene se odnose na sljedeće**:**

**CILJ 1. Razvoj zelenog gospodarstva**

Rashodi obuhvaćeni kroz CILJ 1 razvoj zelenog gospodarstva smanjuju se za 6.418.000,00 kn i iznose 6.463.900,00 kn.

**CILJ 2. Razvoj infrastrukture i receptivnih sadržaja**

Rashodi obuhvaćeni kroz CILJ 2. Razvoj infrastrukture i receptivnih sadržaja smanjuju se za 3.381.349,70 kn i iznose 20.492.484,69 kn.

**CILJ 3. Očuvanje okoliša, valoriziranje i očuvanje prirodnih i kulturnih resursa**

Rashodi obuhvaćeni kroz CILJ 3. Očuvanje okoliša, valoriziranje i očuvanje prirodnih i kulturnih resursa povećavaju se za 117.701,89 kn i iznose 2.421.633,44 kn

**CILJ 4. Efikasna lokalna samouprava i podrška ugroženim grupama stanovništva**

Rashodi obuhvaćeni kroz CILJ 4. Efikasna lokalna samouprava i podrška ugroženim grupama stanovništva povećavaju se za 7.935,00 kn i iznose 3.194.838,03 kn.

 GRADONAČELNIK

 Darijo Vasilić, prof.

***GRADONAČELNIK GRADA KRKA JE NA SJEDNICI KOLEGIJA OD \_\_\_\_\_ 2020. GODINE PRIHVATIO PRIJEDLOG ODLUKE O I. IZMJENI I DOPUNI PRORAČUNA GRADA KRKA ZA 2020. GODINU TE GA PODNOSI GRADSKOM VIJEĆU GRADA KRKA NA DONOŠENJE.***